

**ข่าวประกาศสำนักงานคณะกรรมการอาหารและยา**

**เรื่อง ผลการตรวจสอบหรือวิเคราะห์เครื่องสำอางที่พบสารห้ามใช้ 7 รายการ**

**+++++++++++++++++++++++++++++++**

สำนักงานคณะกรรมอาหารและยา ได้ตรวจสอบและสั่งซื้อตัวอย่างเครื่องสำอางจากร้านค้าออนไลน์(1)“pitithak888” (2) “twotshop53” (3) “Kunying Beauty Shop” (4)“PYDSTORE”   
(5) “wholesale.beauty1” (6) บัญชีเฟซบุ๊กชื่อ “นันทวรรณ์ สุนทรภักดี” (7) “Beautycafe66” และ (8) ร้านค้าออนไลน์ชื่อ “Kun Chaai Cosmetics” ผลการตรวจสอบพบสารที่ห้ามใช้เป็นส่วนผสมในการผลิตเครื่องสำอางจึงขอประกาศผลการตรวจสอบหรือผลวิเคราะห์เครื่องสำอางให้ประชาชนทราบ ดังนี้

| **ลำดับ** | **ชื่อเครื่องสำอาง** | **ข้อความที่ฉลากระบุ** | | | **สารห้ามใช้ที่ตรวจพบ** |
| --- | --- | --- | --- | --- | --- |
| **ผู้ผลิต/ผู้นำเข้า/ผู้ขาย** | **เลขที่ผลิตและครั้งที่ผลิต** | **เดือนปีที่ผลิตและ**  **เดือนปีที่หมดอายุ** |
| 1. | Happy ครีมสมุนไพร  ไข่มุกผสมบัวหิมะ  ผสมน้ำนมข้าว  เลขที่จดแจ้ง 10-1-6436587 | ผลิตและ จัดจำหน่ายโดย บริษัท เฟรสบิวตี้มาร์ค จำกัด 48/55 นิคมอุตสาหกรรม บางพลีสมุทรปราการ | ไม่ระบุ | MFD. 08/03/2023  EXP. 08/03/2025 | 1. ปรอทและสารประกอบของปรอท  2. สารสเตียรอยด์ |
| MFD. 02/05/2023  EXP. 02/05/2025 |
| 2 | Happy ครีมสมุนไพร  ไข่มุกผสมบัวหิมะ  ผสมน้ำนมข้าว  เลขที่จดแจ้ง 10-1-5277021 | ผลิตและ จัดจำหน่ายโดย บริษัท บี.ที. สกินแคร์ แอนด์ บิ้วตี้ 21/9 นิคมอุตสาหกรรม วนคร ปทุมธานี | ไม่ระบุ | MFD. 28/01/2023  EXP. 28/01/2025  ผลิต MFD 07/01/2023  หมดอายุ  EXP 07/01/2026 | 1. ปรอทและสารประกอบของปรอท  2. สารสเตียรอยด์ |
| 3 | GREENLAB WHITE COCKTAIL OVERNIGHT  เลขที่จดแจ้ง 36-1-6500005371 | Manufactured: 648/28 Kor. Non Muang Road, A.I. Muang Subdistrict, Chaiyaphum Province 36000  Distributed by: NS Skin Co., Ltd.  ไม่ระบุ | NS S27  ไม่ระบุ | MFD: 01/01/2023  EXP: 01/01/2025  ไม่ระบุ | ปรอทและสารประกอบของปรอท |
| 4 | พอลล่า® ครีมทาสิว & ครีมทาฝ้า (Anti-Acne Cream &  Anti-Melasma Cream Whitening Set) | ผลิตโดย: บจก. เอ็ม วาย.8  แมนูแฟคเจอริ่ง 314/5 ม.17  อ.ปากน้ำ  จ.สมุทรปราการ | B0022/65 | MFD. 05052022  EXP. 04052027 |  |
| 4.1 | พอลล่า® ครีมทาสิว  (ครีมทากลางวัน) | ไม่ระบุ | ไม่ระบุ | ไม่ระบุ | ปรอทและสารประกอบของปรอท |
| 4.2 | พอลล่า® ครีมทาฝ้า  (ครีมทากลางคืน) | ไม่ระบุ | ไม่ระบุ | ไม่ระบุ | 1. ปรอทและสารประกอบของปรอท  2. กรดเรทิโนอิก  3. ไฮโดรควิโนน |
| 5 | พอลล่า แพลตตินั่ม  (Polla Platinum) | ผลิตโดย: บริษัท เอ็ม วาย. 8 แมนูเฟคเจอริ่ง จำกัด  314/5 ม.17  อ.ปากน้ำ  จ.สมุทรปราการ | B0012/65 | MFD. 21012022  EXP. 20012027 | 1. ปรอทและสารประกอบของปรอท |
| 6 | ครีมลดรอยดำ  ไนน์ทีน คอสเมติกส์ 2009 (NINETEEN COSMATICS) | ห.จ.ก. ไนน์ทีน คอสเมติกส์ 2009 59/127  ถ.พระราม 2 แขวงแสมดำ  เขตบางขุนเทียน กรุงเทพฯ 10150 | ไม่ระบุ | ไม่ระบุ | 1. ปรอทและสารประกอบของปรอท  2. สารสเตียรอยด์  3. กรดเรทิโนอิก  4. ไฮโดรควิโนน |
| 7 | 88 TOTAL WHITE UNDERARM CREAM  ครีมปรับสภาพผิวรักแร้ขาว  เลขจดแจ้ง 01-6-01010837 | นำเข้าและ แบ่งบรรจุโดย : 88/189  ถนนเอกชัย 69 แขวงบางบอน เขตจอมทอง กรุงเทพมหานคร 10150 | ไม่ระบุ | MFG. 16/06/2023  EXP. 16/06/2025 | 1. ปรอทและสารประกอบของปรอท  2. สารสเตียรอยด์ |

**อันตรายของเครื่องสำอางดังกล่าว ได้แก่**

1. ผลิตภัณฑ์ที่ผสมปรอทและสารประกอบของปรอท (Mercury and its compounds) อาจทำให้เกิดการแพ้ ผื่นแดง ผิวหน้าดำ ผิวบางลง เกิดพิษสะสมของสารปรอท ทำให้ทางเดินปัสสาวะอักเสบ และไตอักเสบ
2. ผลิตภัณฑ์ที่ผสมสารสเตียรอยด์ คือ Betamethasone 17-valerate (Glucocorticoids) อาจทำให้ผิวบาง เกิดรอยแตก เส้นเลือดใต้ผิวหนังผิดปกติ หน้าแดงตลอดเวลา เกิดผื่นแพ้ เกิดสิวผด ผิวหนังมีสีจางลง หากใช้เป็นเวลานานจะเกิดด่างขาว
3. ผลิตภัณฑ์ที่ผสมกรดเรทิโนอิก (Retinoic acid) อาจทำให้หน้าแดง แสบร้อนรุนแรง เกิดการระคายเคือง อักเสบ แพ้แสงแดดหรือแสงไฟได้ง่าย อาจเป็นอันตรายต่อทารกในครรภ์
4. ผลิตภัณฑ์ที่ผสมสารไฮโดรควิโนน (Hydroquinone) อาจทำให้เกิดอาการแพ้ ระคายเคือง อักเสบหน้าแดง อาการแสบร้อน ตุ่มแดง และภาวะผิวคล้ำมากขึ้นในบริเวณที่ทา หากใช้ต่อเนื่องเป็นเวลานาน อาจทำให้เกิดเป็นฝ้าถาวร เพิ่มโอกาสเสี่ยงต่อการเป็นมะเร็งผิวหนัง ผู้ได้รับสารนี้เกินขนาด สารนี้จะดูดซึมเข้าสู่กระแสเลือดและสามารถกระตุ้นให้ร่างกายมีอาการสั่นหรือเกิดภาวะลมชักหรือกระตุ้นให้เกิดอาการแพ้ได้

**ข้อแนะนำ**

ขอเตือนให้ประชาชนเลือกซื้อเครื่องสำอางด้วยความระมัดระวัง ซื้อจากร้านค้าที่มีหลักแหล่งแน่นอน ฉลากภาษาไทยมีข้อความตามที่กฎหมายกำหนดอย่างครบถ้วน ได้แก่ ชื่อเครื่องสำอาง ชื่อทางการค้า ประเภทเครื่องสำอาง ชื่อของสารที่ใช้เป็นส่วนผสม วิธีใช้ ชื่อและที่ตั้งของผู้ผลิต ผู้นำเข้า ปริมาณสุทธิ ครั้งที่ผลิต เดือนปีที่ผลิตหรือปีเดือนที่ผลิต คำเตือน (ถ้ามี) และเลขที่ใบรับจดแจ้ง สำหรับร้านค้าที่ซื้อเครื่องสำอาง เพื่อจำหน่าย จะต้องซื้อจากผู้มีหลักแหล่งน่าเชื่อถือ และมีหลักฐานการซื้อขายที่ระบุชื่อและที่ตั้งของผู้ขายอย่างชัดเจน

กรณีที่พบผลิตภัณฑ์ที่สงสัยว่าจะเป็นอันตราย สามารถสอบถามหรือแจ้งร้องเรียนได้ที่ สายด่วน อย. 1556 หรือผ่าน Line@FDAThai, Facebook: FDAThai หรือ E-mail: 1556@fda.moph.go.th ตู้ปณ. 1556 ปณฝ. กระทรวงสาธารณสุข จ.นนทบุรี 11004 หรือสำนักงานสาธารณสุขจังหวัดทั่วประเทศ

**=================================**

**วันที่เผยแพร่ข่าว 29 มีนาคม 2567 ข่าวแจก 114 / ปีงบประมาณ พ.ศ. 2567**

